  Виталий Пронин Ульчаетӥ мынӥсь-ветлӥсьёс, оло, «Дима+Таня=яратон», «Вордӥськем нуналэныд, гажанэ» гожъямъёслы нокыӵе ик уг карисько. Нош наркотикъёсын кушласькисьёс валало: татысь шедьтыны луоз «пайда».Йылпумъяськиз «Иворты, кытын вуз каро кулонэн!» акция. Полицейскойёс, шузимытӥсь суретъёсты вӧлмытӥсьёсты сяна, уйылӥзы... суредаськисьёсты но.Югдурез утёнъя министерствоысь наркотикъёсты вӧлмытонэн нюръяськонъя управленилэн кивалтӥсез Александр Жевлаков ивортэмъя, берло дыре соослы котькуд нунал шоркарысь азбаръёсты эскероно луэ. Йыртэмасьёс наркотикъёсты вӧлмытыны выль амал малпаллям. Кыӵе коркан шузимытӥсь суретэн вуз каро, солэн борддоръёсаз пӧртэм пусъёс суредало. Ульчаетӥ мынӥсь-ветлӥсьёс, оло, «Дима+Таня=яратон», «Вордӥськем нуналэныд, гажанэ» гожъямъёслы нокыӵе ик уг карисько. Нош наркотикъёсын кушласькисьёс валало: татысь шедьтыны луоз «пайда». Таӵе суредъёс ӵемгес кылдыло Ижысь Октябрь ёросын.- Кырмимы 2 суредаськисьёсты, - вераз Александр Борисович. - Таос наркотикъёсты вӧлмытӥсьёслы юрттоно кариськиллям - борддоръёсты, кенеръёсты аспӧртэмлыко суредъёсын шобыртылӥллям. Туннэ соос вылэ ӝутэмын уголовной уж.«Иворты, кытын вуз каро кулонэн!» акция ортчиз быдэс кунын. Шаерамы со нырысь тулыс радъяськиз, бӧрысь - сӥзьыл. «Пӧсь телефонэ» вазиськиз ваньмыз-ӧвӧлэз 168 адями. Ёросъёсын улӥсьёсын ӵошатыса, тросгес жингыръяллям Ижын улӥсьёс. Соослэн юанъёссылы валэктонъёс сётӥзы югдурез утисьёс, наркодиспансерысь эмъясьёс, баӵкоос, психологъёс. Калык юрттэмъя пытсамын 4 наркопритон, таламын 1 килограмм 759 грамм наркотик, ӝутэмын 74 уголовной уж.- Алигес кырмимы 3 быдэ вуымтэосты, - шуиз А. Жевлаков. - Школаосазы кышкыт суретъёсты вӧлмытыны кутскиллям. Ярам, отын наркопостъёс ӟеч тыршо. Таӵе лушкем ужъёсты шаплы шараяло. Учётын сылӥсь куд-ог пиналъёсты судэ нуллӥськомы. Отын соос ас синмынызы адӟо, кызьы йыртэмасьёслэсь кылзэс юало, кӧня арлы пытсэт сьӧры шедьыны быгато. Тросэз нылпиос кышкатско, кырсь ужъёсын выремысь дугдо.Акция дыръя полицейскойёс пыразы шоркарысь огаз коркае. Отысь 6 ватос шедьтэмын. Кыргызстанысь йыртэмасьёс озьы кышкыт суретъёссэс возё вылэм.Ольга Корепанова Туспуктӥз А. Горбунов   Теги: кышкытлык  